अझ घरमा प्रियसीलाई छाडेको छ भने त्यो यादले झन् सताउँछ । आफ्नो आर्थिक अवस्थामा सुधार आओस्, केटाकेटीलाई राम्रोसँग पढाउँ–बढाउँ भन्ने इच्छा सबैको हुन्छ । गाउँघरका मान्छेले सम्झिने के त ? ढिकी, जाँतो, कल, घट्टजस्ता शब्द त धेरै नयाँ पिँढीले बिर्सिसकेका हुन्छन् । ‘यस्ता गीतले हामीले बिर्सिसकेको र बिर्सन लागेको ठाउँ र परिवेशलाई सम्झाइराख्छ । यस्तो शब्द प्रयोग गर्दा पनि हामीभन्दा पछिल्लो पिँढीले धेरै मौलिक शब्दहरू थाहा पाउँछन्,’ साउद भन्छन् । यस्ता गीतले हराएका शब्दहरूको पुनरुत्थान हुने उनी बताउँछन्।
